5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 841 της 15/22 Σεπτ. 1977 (ΦΕΚ Α΄ 274) Περί τροποποιήσεως των περιφερειών δικαιοδοσίας των Κεντρικών Λιμεναρχείων Ελευσίνος και Πειραιώς ως και της κατά τόπον αρμοδιότητος των Λιμενικών Τμημάτων Γ΄ και Δ΄ του Κεντρικού Λιμεναρχείου Πειραιώς. Για την περιφέρεια δικαιοδοσίας του Ζ΄ Λιμενικού Τμήματος του Κεντρικού Λιμεναρχείου Πειραιώς βλ. άρθρ. 4 Π.Δ. 224/26 Μαΐου-14 Ιουν. 1993 (ΦΕΚ Α΄91) (διόρθ. σφαλμ. στο ΦΕΚ Α΄ 122/27-7-1993) κατωτ. αριθ. 35. Με το άρθρ. 7 Π.Δ. 224/26 Μαΐου-14 Ιουν. 1993 (ΦΕΚ Α΄91) (διόρθ. σφαλμ. στο ΦΕΚ Α΄ 122/27-7-1993) κατωτ. αριθ. 35, το Δ΄ Λιμενικό Τμήμα του Κεντρικού Λιμεναρχείου Πειραιά καταργείται από την έναρξη λειτουργίας του ιδρυομένου με το παρόν Δ/γμα Λιμενικού Τμήματος. Έχοντες υπ’ όψει: 1.Τας διατάξεις του άρθρ. 14 παρ. 9 του Π.Δ/τος της 27.5/1.6.1927 «περί Διοικήσεως του Εμπορικού Ναυτικού» (ΦΕΚ 104 Α΄). Σελ. 82,02(β) Τεύχος 1368 Σελ. 94 2.Τας διατάξεις του Ν.Δ. 2504/1953 «περί συστάσεως Λιμενικών Τμημάτων εν ταις περιφερείαις της δικαιοδοσίας των Κεντρικών Λιμεναρχείων (ΦΕΚ 208 Α΄). 3.Τας διατάξεις του Β.Δ. 76/1964 «περί συστάσεως Λιμενικών Τμημάτων εν τω Κεντρικώ Λιμεναρχείω Πειραιώς και καθορισμού της κατά τόπον και καθ’ ύλην αρμοδιότητος αυτών» (ΦΕΚ 34 Α΄). 4.Τας διατάξεις του Β.Δ 266/1972 «περί της καθ’ ύλην αρμοδιότητος του Διοικητού του Δ΄ Λιμενικού Τμήματος Κεντρικού Λιμεναρχείου Πειραιώς» (ΦΕΚ 59 Α΄). 5.Τας διατάξεις του Β.Δ. 215/1973 «περί μετατάξεως ενίων Λιμενικών Αρχών και καθορισμού των περιφερειών δικαιοδοσίας των Λιμενικών Αρχών» (ΦΕΚ 65 Α΄). 6.Την υπ’ αριθ. 930/77 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: «Άρθρ.1.-Η περιφέρεια δικαιοδοσίας των Λιμενικών Αρχών Πειραιά και Ελευσίνας, περιλαμβάνουσα τους λιμένες και όρμους, καθώς και την κατά νόμο χερσαία περιοχή και τα παράλια γενικά, με την αντίστοιχη χωρική θάλασσα, ορίζεται ως εξής: 1.Κεντρικού Λιμεναρχείου Πειραιά: α)Από δυτική άκρα νήσου Μεγάλης Κυράς μέχρι το 44 ο  χιλιόμετρο της δημόσιας οδού Αθηνών – Σουνίου. 20.Β.β.4-5 Περιφέρειες Λιμενικών Αρχών β)Η νήσος Σαλαμίνα με την αντίστοιχη χωρική θάλασσα, εξαιρούμενης της θαλάσσιας περιοχής πέραν των εκατό (100) μέτρων από τις βόρειες ακτές της που ορίζονται από την άκρα Καράς μέχρι την άκρα Πέτρα Καλογήρου, καθώς και οι νησίδες Λέρος και Κανάκια. 2.Κεντρικού Λιμεναρχείου Ελευσίνας: Από τη δυτική άκρα νήσου Μεγάλης Κυράς προς Δυσμάς μέχρι Άκρας Πέτρα Καλογήρου και όλος ο κόλπος Ελευσίνας από απόσταση εκατό (100) μέτρων από τις βόρειες ακτές της νήσου Σαλαμίνας, όπως ορίζονται στο εδάφ. Β΄ της προηγούμενης παραγράφου μέχρι τις Σκυρωνίδες Πέτρες (Κακή Σκάλα) με τις νησίδες Μακρόνησο και Ρεβυθούσα». Το άρθρ. 1 αντικαταστάθηκε ως άνω από το άρθρ. 1 Π.Δ. 224/26 Μαΐου-14 Ιουν. 1993 (ΦΕΚ Α΄91) (διόρθ. σφαλμ. στο ΦΕΚ Α΄122/27-7-1993) κατωτ. αριθ. 35. «Άρθρ.2.-Η τοπική αρμοδιότητα του Κεντρικού Λιμεναρχείου Πειραιώς στην περιοχή που ορίζεται στην περίπτ. (β) του εδαφ. 1 του προηγουμένου άρθρου ασκείται δια του Γ΄ Λιμενικού Τμήματος». Το άρθρ. 2 αντικαταστάθηκε ως άνω από το άρθρ. 2 Π.Δ. 224/26 Μαΐου-14 Ιουν. 1993 (ΦΕΚ Α΄91) (διόρθ. σφαλμ. στο ΦΕΚ Α΄122/27-7-1993) κατωτ. αριθ. 35. Άρθρ.3.-Από της δημοσιεύσεως του παρόντος καταργούνται: 1.Τα εδάφ. α΄ και δ΄ της παρ. 2 του άρθρ. 1 του Β.Δ. 215/1973 «περί μετατάξεως ενίων Λιμενικών Αρχών και καθορισμού των περιφερειών δικαιοδοσίας των Λιμενικών Αρχών» (ΦΕΚ 65 Α΄). Πάσα ετέρα διάταξις αντικειμένη εις το παρόν. Εις τον Υπουργόν Εμπορικής Ναυτιλίας, αναθέτομεν την δημοσίευσιν και εκτέλεσιν του παρόντος. 